CELEX: 62011TN0416
Language: fi
Date: 2011-07-29 00:00:00
Title: Asia T-416/11: Kanne 29.7.2011 — Biotronik SE v. SMHV — Cardios Sistemas (CARDIO MANAGER)

8.10.2011   
            
            
               FI
            
            
               Euroopan unionin virallinen lehti
            
            
               C 298/21
            
         Kanne 29.7.2011 — Biotronik SE v. SMHV — Cardios Sistemas (CARDIO MANAGER)
   (Asia T-416/11)
   2011/C 298/39
   Kannekirjelmän kieli: saksa
   
      Asianosaiset
   
   
      Kantaja: Biotronik SE & Co. KG (Berliini, Saksa) (edustajat: Rechtsanwalt A. Reich ja Rechtsanwalt S. Pietzcker)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Cardios Sistemas Comercial e Industrial Ltda (Sao Paulo, Brasilia)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) toisen valituslautakunnan 27.5.2011 asiassa R 1156/2010-2 tekemän päätöksen
            
         
               —
            
            
               hyväksymään yhteisön tavaramerkkiä koskevaa rekisteröintihakemusta nro 5378071 vastaan tehdyn väitteen kaikkien luokkaan 9 ja luokkaan 10 kuuluvien tavaroiden osalta
            
         
               —
            
            
               toissijaisesti palauttamaan väitteen sisämarkkinoiden harmonisointivirastoon uudelleen käsiteltäväksi unionin yleisen tuomioistuimen tuomion mukaisesti
            
         
               —
            
            
               velvoittamaan sisämarkkinoiden harmonisointiviraston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Cardios Sistemas Comercial e Industrial Ltda
   
   
      Haettu yhteisön tavaramerkki: Sanamerkki CARDIO MANAGER luokkiin 9 ja 10 kuuluvia tavaroita varten — hakemus nro 5 378 071
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Sanamerkki CardioMessenger luokkiin 9 ja 10 kuuluvia tavaroita varten
   
      Väiteosaston ratkaisu: Väitteen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Yhtäältä asetuksen N:o 207/2009 42 artiklan 2 ja 3 kohdan, luettuna yhdessä asetuksen N:o 2868/95 22 säännön 3 ja 4 kohdan kanssa, rikkominen, koska merkin CardioMessenger käyttö on todistettu paikan ja ajan sekä käytön laajuuden ja luonteen osalta, ja toisaalta asetuksen N:o 207/2009 8 artiklan 1 kohdan b alakohdan ja 41 artiklan rikkominen, koska kyseisten tavaramerkkien välillä on sekaannusvaara.